Blackburn Rovers FC

**Blackburn Rovers Football Club** je profesionalni nogometni klub iz Blackburna, Engleska. Trenutno nastupa u Championshipu, drugom rangu engleskog nogometa.

Klub je osnovan 1875. godine. 1888. godine je bio jedan od osnivača Football League. Blackburn je jedan od tri kluba (uz Aston Villu i Everton) koji su bili osnivači i *Football League* i *Premijer lige*. Najveći uspjesi kluba su ostvareni do 1930. godine kada je u nekoliko navrata osvojio Liga kup  i FA kup. Nakon ispadanja iz Prve lige 1966. godine, klub se 26 uzastopnih sezona nije takmičio u najvišem rangu. Od 1890. godine domaće utakmice igra na stadionu Ewood Park.

## Historija
Klub je osnovan nakon sastanka u hotelu Leger u Blackburnu 5. novembra 1875. godine. Sastanak su organizovala dva mladića, *John Lewis* i *Arthur Constantine*. Cilj sastanka je bio da se razgovara o mogućnosti osnivanja nogometnog kluba po pravilima asocijacije. Prvu utakmicu klub je odigrao 18. decembra 1875. godine.

28. septembra 1878. godine Blackburn je bio jedan od 23 kluba koja su formirala Lancashire Football Association. 1. novembra 1879. klub je po prvi put igrao FA kup. Pobijedio je *Tyne Association Football Club* sa 5-1. Zaustavljeni su u trećem kolu nakon poraza od Nottingham Foresta sa 6-0.

25. marta 1882. godine klub je stigao do finala FA kupa. Blackburn je bio prvi klub iz provincije koji je igrao finale. Poražen je od *Old Etoniansa* sa 1-0. Blackburn je konačno osvojio FA kup 29. marta 1884. godine, nakon pobjede nad škotskim klubom ''Queen's Park'' sa 2-1. Naredne sezone isti klubovi su ponovo igrali finale, Blackburn je i ovaj put bio bolji, pobijedio je sa 2-0. Blackburn je ponovio uspjeh i naredne sezone, nakon što je u finalu bio bolji od West Bromwich Albiona sa 2-0. Za tri osvojena FA kupa u nizu klub je kao nagradu dobio specijalno izrađeni štit.

### Football League
1888. godine Blackburn je bio jedan od osnivača Football league. Prvu sezonu završava na četvrtom mjestu. Najbolji strijelac Balckburna u toj sezoni je bio Jack Southworth sa 16 golova. Naredne sezone osvaja treće mjesto. Iste godine dolazi do petog trofeja FA kupa nakon što je u finalu bio bolji od Sheffield Wednesdaya sa 6-1. Sezonu 1890-91. završava na šestom mjestu. Te sezone Jack Southworth je bio najbolji strijelac lige sa 26 golova. U ovoj sezoni također osvaja FA kup.

## Uspjesi
* **First Division** / **Premijer liga**  (1. rang)
****Datoteka:Cup Winner.png (3)**: 1911/12, 1913/14, 1994/95.
****Datoteka:Cup Finalist.png (1)**: 1993–94
* **Second Division** / **Championship** (2. rang)
****Datoteka:Cup Winner.png (1)**: 1938/39.
****Datoteka:Cup Finalist.png (2)**: 1957/58, 2000/01.
* **Third Division** / **League One** (3. rang)
****Datoteka:Cup Winner.png (1)**: 1974/75.
****Datoteka:Cup Finalist.png (2)**: 1979/80, 2017/18.
* **FA kup**
****Datoteka:Cup Winner.png (6)**: 1884, 1885, 1886, 1890, 1891, 1928.
****Datoteka:Cup Finalist.png (2)**: 1882, 1960.
* **Liga kup**
****Datoteka:Cup Winner.png (1)**: 2002.
* **FA Community Shield**
****Datoteka:Cup Winner.png (1)**: 1912.
****Datoteka:Cup Finalist.png (3)**: 1928, 1994, 1995.
* **Full Members kup**
****Datoteka:Cup Winner.png (1)**: 1987.
* **Intertoto kup**
****Datoteka:Cup Winner.png (1)**: 2007.

## Reference 
## Vanjski linkovi 
* Službena stranica
* Blackburn Rovers na soccerbase.com
* Blackburn Rovers na transfermarkt.com
* Blackburn Rovers na zvaničnoj stranici UEFA-e

Kategorija:Nogometni klubovi u Engleskoj
Kategorija:Nogometni klubovi osnovani 1875.
Kategorija:Blackburn Rovers FC